और सच तो यही है कि सृष्टि की प्रकृति और उसके साथ मानव प्रकृति पर विश्वास करते जीना एक जटिल काम है। वे कब बिफर जावे, कोई नहीं कह सकता। सृष्टि का प्रकृति कभी सूखे में बिंध जाती है तो कभी बाढ़ लाकर सब कुछ तबाह करने पर उतर जाती है। फिर भी ऐसी मान्यता है कि ईश्वर की रचित इस प्रकृति में एकलय बद्धता है और उसके स्वरूप का अनुमान लगाया जा सकता है। इसके विपरीत मानव की प्रकृति ज्वारभाटे की तरह हिलोरे पैदा करती डराती जाती है और कहा नहीं जा सकता कि वह कब ज्वालामुखी बन प्रलय मचा दे।